

**29** ФЕСТИВАЛ ПРОЦЕС – ПРОСТРАНСТВО

**ПЛОВДИВ** *18-31 май*

Фестивал „Процес – Пространство“ е основан през 1991 от Димитър Грозданов. От 1992 фестивалът се провежда ежегодно в гр.Балчик и е първият частен и независим форум за съвременно изкуство, толериращ широк спектър на изразни форми. През годините той е широка платформа за междукултурен диалог и срещи между различни поколения артисти, школи и държави. С напредване на годините, фестивалът се развива и разширява своите сцени, като от 2016 провежда изданията си и в гр.Русе и гр.Пловдив.

29-тото издание на „Процес-Пространство“ е в гр.Пловдив с мото **„Отношения без форма“**, споделяйки артистичната сцена с множеството и разнообразни културни събития част от „Пловдив - Европейската столица на културата 2019“.

***Христина Бобокова***

**ОТНОШЕНИЯ БЕЗ ФОРМА**

*Отношенията, независимо дали са в математически или хуманитарен смисъл не могат да бъдат без форма – тогава, когато са, те откликват на някаква драма. Именно за това мотото на фестивала тази година е такова – защото неговата история и изобщо времето, в което той съществува са драматични. Може би това мото е по-подходящо за концептуален тип работи, но то може да бъде решено и чрез пластика.*

***Димитър Грозданов***

**АРТИСТИ**

Гайр М.Брунгот (Норвегия), Илияна Манукова (България), Кристийн Гист (Великобритания), Марта Влусек (Полша/Германия), Николай Панайотов (България), Норико Мазда Кура (Япония), Петра Худцова (Чехия), Рикарда Валхойзър & Щефан Винклер (Германия), Силвен Шасе (Канада), Силви Хауптфогел (Германия), Хайди Майър (Германия), Шарън Хауърд (Великобритания)

**ГОСТИ**

***Ода Жон*** *(Франция) с представяне на бронзовата скулптура „Прегръдката“ в рамките на Фестивал „Процес – Пространство“, като част от пътуващ арт проект на куратора Христина Бобокова*

***Матиас Рот*** *(Германия) – Видео-прожекция – най-доброто от международен видео арт проект Трафик Джем (или инициатива AIM)*

**ОРГАНИЗАТОРИ**

Пенка Минчева, Христина Бобокова, Димитър Грозданов

*Асистент организатори:*

Милен Джановски и приятели на фестивала

*Съорганизатори:* Oбщина Пловдив

*Спонсори:* Община Пловдив, семейство Бобокови

*Партньори:* Галерия „Резонанс“, Градска Художествена Галерия Пловдив

**ПРОГРАМА**

*(Всички събития са отворени за посетители. Работен език английски с превод при необходимост.)*

**18 май (събота)**

Откриване на фестивала с открито експониране на бронзова скулптура „Прегръдката“ на художничката Ода Жон пред Катедрален храм „Успение Богородично“, ул.“Съборна“6, Стария град (19:30)

*Представянето на творбата в гр.Пловдив е с любезната подкрепа на Пловдивска Митрополия, в рамките на фестивал „Процес – Пространство“ и част от национален*

*пътуващ арт проект с куратор Христина Бобокова.*

***Продължителност на експозицията (18май-15юни)***

**20 – 27 май**

Вечерни презентации (18:30-19:40) / Къща-хостел BEST REST, ул. „Петър Парчевич“ 13

**21 май**

Дискусионен панел „Нови виждания в съвременното изкуство“ (17:00-19:00) / Къща Енчо Пиронков – ул. „Васил Кънчев“ 1, Старият град

- Exquisite Corpse Video Project – Разговор и видео-прожекция на Матиас Рот – Германия(17:00-18:00)

- „Паралелни вселени, квантова физика, нишки, ножици, лепило.“ – Лекция – артистичен разговор с Рикарда Валхойзър – Германия (18:00-19:00)

**22 май**

Уъркшоп на Силвен Шасе – Канада (10:00-12:00) в Къща-хостел BEST REST

**24 май**

Уъркшоп – Алтернативни истории с Кристийн Гист – Великобритания (10:00-12:00) Къща-хостел BEST REST, подходящ за възраст 16+, максимален брой участници-12.

*Участниците трябва да донесат 2D изображение, което означава нещо за тях, снимка, картичка, писмо, статия от вестник, стихотворение, ксерокопие на любима страница от книга*.

**25 май**

Уъркшоп на Димитър Грозданов – работа със смола (14:00-16:00) в Къща-хостел BEST REST

**28 май**

Пърформанс на Норико Мазда Кура – Япония (14:00) в Къща-хостел BEST REST

**31 май**

Откриване на изложба от 29-ти Фестивал Процес – Пространство с мото „Отношения без форма“ (18:30) / Галерия „Резонанс“, ул. „Петър Парчевич“ 14

***Продължителност на изложбата (31май-15юни)***

www.processspace.net

*На нашата фейсбук страница ще публикуваме ежедневно актуална информация за предстоящи събития, презентации, уъркшопи, демонстрации, прожекции, пърформанси и интерактивни дейности в градска среда.*

*#ProcessSpaceArtFestival*